Udhëzim
Nr. 21, datë 17.11.2014

MBI PROCEDURËN E PAGESAVE TË DETYRIMEVE E DOGANORE TË PAGUARA TEPËR NGA DREJTORIA E PËRGJITHSHME E DOGANAVE

Në mbështetje të nenit 102, pika 4 të Kushtetutës së Republikës së Shqipërisë, në zbatim të neneve 248 – 255, të ligjit nr. 8449, datë 27.1.1999 “Kodi Doganor i Republikës së Shqipërisë”, i ndryshuar, të neneve 13 – 15 të ligjit nr. 61/2012 “Për akcizat në Republikën e Shqipërisë”, të ndryshuar dhe të nenit 38 të ligjit nr. 9936, datë 26.06.2008, “Për menaxhimin e sistemit buxhetor në Republikën e Shqipërisë”, të ndryshuar, Ministri i Financave

Udhëzon:

1. Drejtoria e Përgjithshme e Doganave procedon me kthimin e detyrimeve doganore të paguara tepër, duke paraqitur në degën përkatëse të thesarit urdhërpagesën për rimbursim sipas modelit nr. 1 bashkëngjitur këtij udhëzimi, të detajuar sipas klasifikimit ekonomik të të ardhurave doganore, për të cilat bëhet kthimi i detyrimeve doganore të paguara tepër.
Ky udhëzim hyn në fuqi me botimin në Fletoren Zyrtare.
MINISTRI I FINANCAVE
Shkëlqim Cani

